बघेल ने कहा- उपराष्ट्रपति-राज्यपाल, VC बनने के लिए सहिष्णुता का मुखौटा पहनते हैं
BJP MP and Union Minister Satyapal Singh Baghel Controversial Statement भाजपा सांसद और केंद्रीय मंत्री सत्यपाल सिंह बघेल ने सोमवार को कहा कि देश में सहिष्णु मुसलमानों को उंगलियों पर गिना जा सकता है। मुझे लगता है कि उनकी संख्या हजारों में भी नहीं है।
भाजपा सांसद और केंद्रीय कानून और न्याय राज्य मंत्री प्रो. सत्यपाल सिंह बघेल ने कहा कि देश में सहिष्णु मुसलमानों को उंगलियों पर गिना जा सकता है। मुझे लगता है कि उनकी संख्या हजारों में भी नहीं है। ये लोग उपराष्ट्रपति-राज्यपाल या फिर कुलपति बनने के लिए सहिष्णु होने का मुखौटा पहन लेते हैं। फिर ऐसे लोगों का असली चेहरा तब सामने आता है, जब उनका कार्यकाल खत्म हो जाता है।
केंद्रीय मंत्री बघेल ने यह बयान सोमवार को दिल्ली के महाराष्ट्र सदन में हुए देव ऋषि नारद पत्रकार सम्मान समारोह को संबोधित करते हुए दिया।
साइंस पढ़ने से मुसलमान कलाम बनेंगे, उर्दू- फारसी पढ़ने से नहीं: बघेल
बघेल ने धर्म परिवर्तन के मुद्दे में कहा कि देश में तलवार से ज्यादा ताबीज के जरिए धर्मांतरण किया गया है। आज भी ख्वाजा गरीब नवाज साहब, हजरत निजामुद्दीन औलिया या फिर सैय्यद सलीम चिश्ती की दरगाह पर हिंदु लोग बड़ी संख्या में जाते हैं। वहां जाकर लोग मन्नतें मांगते हैं।
मुसलमानों के एक तबके को आज भी लगता है कि वे इतने लंबे समय तक शासक रहे हैं, फिर अचानक प्रजा कैसे बन गए? सारी लड़ाई इसी को लेकर है। इसकी वजह है कि उनको अच्छी क्वालिटी की शिक्षा नहीं मिल रही। बघेल ने आगे कहा कि अगर वे मदरसों में उर्दू, अरबी और फारसी सीखेंगे तो इमाम बनेंगे। अगर वे फिजिक्स और केमिस्ट्री पढ़ेंगे तो अब्दुल कलाम बनेंगे।
केंद्रीय मंत्री बघेल के इस बयान के पीछे की पूरी कहानी पढ़िए....
CIC बोले- सहिष्णु मुसलमानों को साथ लेकर चलना चाहिए
केंद्रीय मंत्री का यह बयान सेंट्रल इन्फॉर्मेशन कमिश्नर (CIC) उदय माहुरकर की टिप्पणी के बाद आया है। दरअसल, माहुरकर ने कहा था कि भारत को इस्लामी कट्टरवाद से लड़ना चाहिए। इसके अलावा सहिष्णु मुसलमानों को साथ लेकर चलना चाहिए। उन्होंने कहा था कि हिंदू-मुस्लिम एकता के लिए मुगल बादशाह अकबर ने बहुत काम किए थे और छत्रपति शिवाजी इसके लिए अकबर को सही मानते थे।
हिंदू मुस्लिम एकता सिर्फ अकबर की रणनीति थी: बघेल
केंद्रीय मंत्री बघेल ने माहुरकर के इस दावे को खारिज कर दिया। उन्होंने कहा कि हिंदू-मुस्लिम एकता को दिखाना अकबर की रणनीति थी। मुगल शासक की जोधा बाई से शादी करना भी उसकी राजनीतिक रणनीति का हिस्सा था। अगर अकबर दोनों धर्मों की एकता के पक्ष में होता तो चित्तौड़गढ़ में नरसंहार नहीं करवाता।
बघेल ने आगे कहा कि जब मैं मुगल शासनकाल के बारे में सोचता हूं तो हैरान हो जाता हूं कि उनके शासनकाल में हम किस तरह से बच गए? साल 1192 में जब मुहम्मद गौरी ने पृथ्वीराज चौहान को हराया था तो तभी से भारत के बुरे दिन शुरू हो गए थे।
दैनिक भास्कर की ये खबर भी पढ़ें...
गैर हिंदू समुदायों से कुछ नहीं खरीदेंगे-बेचेंगे, भाजपा नेताओं ने ली शपथ 
जगदलपुर के भाजपा नेताओं का एक वीडियो सोशल मीडिया पर वायरल हो रहा है। इस वीडियो में भाजपा के नेता मुसलमानों और ईसाइयों का आर्थिक बहिष्कार करने संकल्प ले रहे हैं। संकल्प में कह रहे हैं कि, गैर हिंदू समुदायों से अब न तो कुछ खरीदेंगे और न ही कुछ बेचेंगे। पूरी खबर पढ़ें...